**ВАЖНО ОБАВЕШТЕЊЕ**

**ПРИЈЕМНИ ИСПИТ ЗА УПИС НА МАСТЕР СТУДИЈЕ ПЕДАГОГИЈЕ**

Пријемни испит за упис на мастер студије педагогије и андрагогије састоји се од мотивационог писма и разговора са кандидатима.

Кандидати уз предвиђена документа за конкурс на мастер студије прилажу мотивационо писмо које ће бити основ за разговор са Одељенском комисијом (пријемни испит).

Мотивационо писмо треба да садржи:

* основне податке о кандидату / самопредстављање
* ужу научну област која је сфера интересовања кандидата и
* мотиве и разлоге уписа мастер студија на Одељењу за педагогију и андрагогију на Филозофском факултету Универзитету у Београду.

Студент који се пријави на конкурс за упис на мастер студије педагогије мора претходно да обави разговор са потенцијалним ментором и да има Сагласност о избору ментора. Образац Сагласности можете добити код Секретара Одељења за педагогију и андрагогију.

Сагласност коју потенцијални ментор потпише се предаје, уз друга потребна документа Секретару Одељења, а најкасније до почетка пријемног испита.